भस्मारती वालों को तीन घंटे पहले से न बैठाएं, रात 3 बजे प्रवेश दें
महाकाल मंदिर में रोज तड़के चार बजे से होने वाली भस्मारती में आने वाले श्रद्धालुओं को मंदिर प्रबंध समिति रात 12 बजे से गेट खोलकर विश्रामधाम में बैठा देती है। जानकारी जब पंडे-पुजारियों ने कलेक्टर संकेत भोंडवे को दी तो उन्होंने समिति के अधिकारियों को आदेश दिया अब से भस्मारती वाले श्रद्धालुओं को रात 3 बजे या इसके बाद ही प्रवेश दें। भस्मारती वाले श्रद्धालु रात 11 बजे शयन अारती होने के बाद ही पुलिस चौकी के पास बने प्रवेश गेट के आगे लाइन लगाकर खड़े हो जाते हैं। पूर्व कलेक्टर कवींद्र कियावत को जब इसकी जानकारी दी थी। उन्होंने समिति को आदेश देकर कहा था कि श्रद्धालुओं को गेट से प्रवेश देकर विश्रामधाम में लिया जाए। तभी से यह व्यवस्था चल रही है। मंगलवार को मंदिर पहुंचे कलेक्टर भोंडवे ने व्यवस्था बदलकर रात 3 बजे से प्रवेश देने के आदेश दिए।
अंदर प्रवेश के बाद तीन घंटे
इंतजार, परेशान होते लोग
रात 12 बजे बाद श्रद्धालुओं को समिति अंदर प्रवेश दे देती है लेकिन विश्रामधाम में उन्हें रात 3 बजे बाद तक यानी तीन घंटे से ज्यादा समय अंदर खड़े होकर या बैठकर इंतजार करना पड़ता है। क्योंकि आरती तड़के 4 बजे से होती है। समिति श्रद्धालुओं की लाइन 3.30 बजे से पहले नहीं छोड़ती है। एक बार प्रवेश के बाद चैकिंग होने पर श्रद्धालु दोबारा बाहर भी नहीं आ सकते हैं। ऐसे में अंदर परेशान होते रहते हैं।
hin_Deva hin_Deva hin_Deva hin_Deva hin_Deva